Հայաստանում հաջողությամբ գործում են կամավորական աշխատանքի բազմաթիվ միջազգային ճամբարներ` մանկատներում, գիշերօթիկ դպրոցներում, մանկական հիվանդանոցներում, վերականգնողական կենտրոններում և պատմամշակութային նշանակության կառույցներում, որտեղ արտասահմանցի և հայաստանցի կամավորները կատարում են բազմատիպի աշխատանքներ` կազմակերպում են երեխաների ազատ ժամանցը, վերանորոգում են դպրոցներ, կատարում են վերականգնողական աշխատանքներ: Ճամբարների արտասահմանցի մասնակիցների համար կազմակերպվում են էքսկուրսիաներ, հայոց լեզվի, հայ ազգային պարերի և երգերի դասընթացներ: Սիրելով Հայաստանն ու հայ մարդուն` արտասահմանցի երիտասարդները դառնում են մեր երկրի և մշակույթի ակտիվ քարոզողներն իրենց երկրներում, ինչպես նաև Հայաստան վերադառնալու ցանկություն են հայտնում: